Diari Oficial de la Generalitat Valenciana


Sumari del DOGV 4644, del 04-12-2003 (2003/12523)

Informació pública del projecte per al desenvolupament d'actuacions integrades del sector Ronda Est, de sòl urbà de Torrent.
----------------------------------------------------------------------------------------------------------------------------

### Dades del document

Número de DOGV
:   4644

Data del DOGV
:   04-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12980


Organisme emissor
:   Notaria de Juan Montero-Ríos Gil

Tipus de document
:   Anunci

Informació pública del projecte per al desenvolupament d'actuacions integrades del sector Ronda Est, de sòl urbà de Torrent. [2003/Q12657]
  
Jo, Juan Montero-Ríos Gil, notari del Col·legi de València, amb residència a Torrent, despatx notarial al carrer del Professor Idilio Gimeno, número 6, baixos.
  
A través del present edicte faig saber que, davant meu, es tramita la publicitat del projecte per al desenvolupament d'actuacions integrades de l'article 48 de la Llei Reguladora de l'Activitat Urbanística del sector Ronda Est, del sòl urbà de Torrent, a instàncies de l'Agrupació d'Interés Urbanístic Unitat d'Execució Nord de la Unitat d'Actuació Integrada Ronda Est. S'ha protocol·litzat mitjançant l'acta número 3.598 de protocol, de data 19 de novembre de 2003, una alternativa tècnica de programa d'actuació integrada per a l'àmbit de la unitat d'execució ronda est del sòl urbà de Torrent, la qual té una superfície de quaranta-dos mil tres-cents seixanta-set metres i deu decímetres quadrats amb els següents límits: nord: sector 6 del sòl urbanitzable del Pla General d'Ordenació Urbana de Torrent i sòl no urbanitzable; sud, convent de les Dominiques de Betlem, convent dels Agustins Recol·lectes, sòl no urbanitzable, urbanització Sant Joan Bosco; est: sòl no urbanitzable; oest: sòl urbà corresponent al vessant est del Vedat, concretament la zona denominada del Sant Àngel. L'alternativa tècnica s'integra, a més a més de per la corresponent memòria, també del pla de reforma interior pel projecte d'urbanització per a l'àmbit de la unitat d'execució Nord-Ronda Est.
  
Un exemplar de la documentació protocol·litzada està dipositat a les dependències administratives de l'Ajuntament de Torrent, situades a l'avinguda de Ramón y Cajal, número 1, d'esta ciutat.
  
Durant el termini de 20 dies hàbils següents a la publicació del present anunci en el Diari Oficial de la Generalitat Valenciana les persones interessades poden comparéixer a la notaria esmentada i sol·licitar una còpia o l'exhibició de l'acta de protocol·lització, o bé consultar a les dependències municipals l'exemplar de la documentació dipositada allí, i presentar, davant el mateix ajuntament, en relació amb el seu contingut, les al·legacions que més els convinguen o, si escau, unes altres alternatives tècniques en competència. Durant el termini addicional de cinc dies hàbils, comptadors des de l'acabament del termini anterior, s'hi podran presentar a més a més proposicions juridicoeconòmiques sobre qualsevol de les alternatives tècniques. Tot això d'acord amb l'establit en l'article 48 de la Llei 6/1994, de la Generalitat Valenciana, sense perjuí de les pròrrogues de terminis que es puguen acordar.